ཁྲོ་བོ་སྨེ་བརྩེགས་ལྗང་ནག་གི་ལས་ཚོགས་བཞུགས། འདིའི་ལས་ཚོགས་ནི། ནད་དང་གྲིབ་ཀྱིས་ཕོག་པ་སྲུང་ན། ཆངས་བུ་དང་ཐེབ་ཀྱུ་ཉེར་
གཅིག་རེ། བལ་ནག་གི་སྲུང་སྐུད་རྣམས་སྟ་གོན་བྱ། བདག་བསྐྱེད་བུམ་བཟླས་གཏོར་མ་རྣམས་གོང་བཞིན་བྱས་ལ། ནད་པའམ་གྲིབ་ཕོག་པ་དེ་ཆུ་གཙང་མས་བཀྲུས་ལ་ཆུ་དེ་སྣོད་གཅིག་ཏུ་བཞག་ལ། དེ་ནས་བུམ་པའི་ཆུ་ཁྲོ་བོ་འོད་དུ་ཞུ་བ་ལས་བྱུང་
བའི་བདུད་རྩིར་བསམ། ནད་པ་གྲིབ་ཅན་བཀྲུ་ཞིང་། ཨོྃ་བྷཱུརྐུ་སོགས་སྔགས་གཉིས་དང་། ཨོཾ་ཨེ་ཧོ་སོགས་ཀྱི་མཐར། ཚེ་ཐོག་མ་མེད་པ་ནས་བསགས་པའི་སྡིག་སྒྲིབ་ཐམས་ཅད་དང་། དམ་གྲིབ་ཐམས་ཅད། ནལ་གྲིབ་ཐམས་ཅད། ཡུགས་ས་
271

དང་རོ་གྲིབ། མཛེ་དང་དམེ་གྲིབ། ནད་དང་གདོན་གྱི་གྲིབ། གནས་དང་གོས་ངན་གྲིབ། ཟས་གྲིབ་ཕོག་པ་ཐམས་ཅད་ཞི་བར་གྱུར་ཅིག ཤཱནྟིཾ་ཀུ་རུ་སྭཱ་ཧཱ། ཞེས་པས་བཀྲུ། སྦྱོང་བ་ལ། ཞི་བས་སྦྱོང་བ་ནི། སྣོད་གཅིག་ཏུ་ཆངས་བུ་གཅིག་
དང་༑ ཐེབ་ཀྱུ་རེ་བཅུག་ནས། ཆུས་བྲན་ལ། རིན་པོ་ཆེའི་སྣོད་ཡངས་ཤིང་རྒྱ་ཆེ་བར་གཏོར་མ་ཁ་དོག་དྲི་རོ་ནུས་པ་དང་ལྡན་པར་གྱུར་ཞེས་བརྗོད། ན་མཿས་མནྟ་བུདྡྷ་ནཱཾ། ན་མཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་ཨོཾ་སམྦྷ་ར་སམྦྷ་རཧཱུྃ། ཨོཾ་ཨེ་ཧོ་ཤུདྡྷེ་
སོགས་སྔགས་ལན་གསུམ་དང་། ནད་པ་ལ་གཏོར་མས་བསྐོར་ལ། སྔར་གྱི་དྲི་མ་བཀྲུས་པའི་ཆུ་ལོགས་སུ་བཞག་པ་དེར་བླུག་གོ །དེ་ལྟ་བུའི་གཟུངས་ཉེར་གཅིག་གི་མཐར། གཏོར་མ་ཕྱིར་འཕངས་ལ་ཕྱི་མིག་མི་བལྟའོ། །དྲག་པོས་སྦྱོང་བ་
ནི༑ གོང་གི་སྔགས་གསུམ་བཟླས་པའི་གུ་གུལ་གྱིས་བསྒྲུབ་བྱ་བདུག་ ཁྲོ་བོའི་ང་རྒྱལ་དང་ལྡན་པས་རྡོ་རྗེ་དྲིལ་བུ་སྡིགས་མཛུབ་དང་བཅས་པ་ཐུགས་ཀར་བསྣོལ། རྗེ་བཙུན་རྩ་བ་དང་བརྒྱུད་པར་བཅས་པའི་སོགས་ནས། ཆོས་སྐྱོང་སྲུང་མ་རྣམས་ཀྱི་
བདེན་པ་ཞེས་སོགས་སྤྱི་དང་མཐུན། ཁྱད་པར་དུ་ཡང་ཁྲོ་བོའི་རྒྱལ་པོ་སྨེ་བ་བརྩེགས་པའི་བཀའ་བདེན་པ་དང་། བདེན་པ་ཆེན་པོའི་བྱིན་གྱི་རླབས་ཀྱིས། ཆེ་གེ་མོས་ཚེ་ཐོག་མ་མེད་པ་ནས་བསགས་པའི་སོགས་གོང་གི་རིགས་འགྲེས་སྦྱར་ལ། ལུས་
ངག་ཡིད་གསུམ་ལ་གནོད་བྱེད་ཀྱི་དགྲ་བགེགས་རྣམས་འདིར་མ་གནས་པར་གཞན་དུ་སོང་ཞིག ཅེས་ལན་གསུམ་དང་། གོང་གི་སྲུང་སྐུད་བཞི་ལ། རྡོ་རྗེའི་མདུད་པ་བརྒྱབ་པའི་སྲུང་བ་བྱས། རྐང་ལག་གི་སྲིན་ལག་བཞི་ལ་བཏགས། སླར་ཡང་

M
আ །སྔགས་རྣམས་བརྗོད་ཅིང་། བསྒྲུབ་བྱ་ལ་དམ་གྲིབ་ཕོག་པ་ཐམས་ཅད་སྲིན་ལག་བཞིའི་སྐུད་པ་ལ་བསྟིམས་ཏེ། གྲི་གསར་པས་སྐུད་པ་བཅད་ལ། གོང་དུ་བཤད་པའི་ཆུ་དང་གཏོར་མ་དང་མཉམ་དུ་བསྐྱལ་བ་སོགས་
བྱའོ། །དེ་ལྟ་བུ་ལན་གསུམ་མམ་ལྔ་བྱས་ན་ནད་པ་མི་སོས་མི་སྲིད་དོ། །རང་ལམ་དུ་འགྲོ་དུས་གྲིབ་སོགས་བྱུང་དོགས་ཡོད་ན། ཟས་ཀྱི་ཕུད་ལྷག་མ་དང་བཅས་པ་ཅུང་ཟད་ལ་གཏོར་མ་གཅིག་བྱས་ཏེ། རང་ཁྲོ་བོར་བསྒོམས་ལ། ཁྲོ་བོའི་སྔགས་
དང་༑ ཆོས་སྐྱོང་གང་བྱེད་ཀྱི་སྔགས་བརྒྱ་རྩ་བཟླས། གཏོར་མ་བྱིན་གྱིས་བརླབས་ལ། མདུན་བསྐྱེད་དང་ཁྲོ་བོའམ་ཆོས་སྐྱོང་གང་བྱེད་སྐད་ཅིག་གིས་བསམ། གཏོར་མ་རྒྱས་བསྡུས་གང་རུང་གིས་ཕུལ། གྲིབ་ཞི་བའི་ཕྲིན་ལས་བཅོལ། གོང་གི་
༣སྔགས་རྣམས་བཟླས་ཤིང་ལམ་དུ་འགྲོ། །སྨྱོན་པ་འདུལ་ན་གུ་གུལ་ནག་པོ་སྔགས་རྣམས་ཀྱིས་བདུག་ལ་བསྲེག ནད་པའི་སྙིང་ག་ལ་སྔགས་བརྒྱ་རྩ་བརྒྱད་བཏབ་ལ། གདོན་བགེགས་ཐམས་ཅད་བསྲེགས་པར་བསམ། སེར་བ་སྲུང་ན། ཁྲོ་བོའི་ང་
རྒྱལ་དང་ལྡན་པས་སྔགས་བཟླས་ཤིང་སྡིགས་མཛུབ་བསྟན་པས་སེར་བའི་རྐང་ཆག་གོ །རིམས་ནད་གསོ་ན། བུམ་པ་སྤོས་ཀྱི་ཆུས་བཀང་ལ། ཡུངས་ཀར་ལ་སྔགས་མང་དུ་བཟླས་པ་བུམ་པའི་ནང་དུ་བླུགས། གུ་གུལ་གྱི་དུད་པས་བདུག བུམ་ཆུ་
ནད་པའི་ཁོང་པར་བཏང་ལ་ཁྲུས་ཀྱང་བྱའོ། །ཕྱུགས་ལ་གོད་ཁ་སོགས་བྱུང་ན། ཐར་ནུ། ར་དུག བོང་ང་དཀར་ནག་དམར་གསུམ་ལ་ཕྱུགས་ལ་གང་གནོད་པའི་འགོང་པོའི་གཟུགས་བྱས་ལ། སེང་ལྡེང་གི་ཕུར་པ་སོར་བཞི་ལ་སྔགས་བརྒྱ་རྩ་བརྒྱད་

སྒྲུབ་ཐབས་ཀུན་བཏུས་
བཟླས་ལ། ཕྱུགས་ནད་ཡོད་ས་ལ་འཁྲུས་ཆུ་ལ་སྔགས་བཏབ་སྟེ་གཏོར། གོང་གི་གནོད་བྱེད་ཀྱི་གཟུགས་ཀྱི་སྙིང་གར་ཕུར་བུ་བཏབ་ལ་ཕྱོགས་གཞན་དུ་རྦད་དོ། །མི་ལོ་ནད་ཅན་གྱི་ནད་གསོ་ན། ཤོག་བུ་ལ་ནད་པའི་གཟུགས་བྲིས། སྙིང་གར་མིང་
བྲིས་ལ་ནད་བདག་གང་ཡིན་དེ་བཀུག་ལ་མིང་ཡིག་ལ་བསྟིམ། ནད་པའི་མལ་འོག་ཏུ་བཅུག་ལ། ནད་པ་ལ་དམིགས་པ་གཏད་ལ་སྔགས་བཟླས་ཤིང་ནད་པ་ལ་བཏབ་བོ། །ར་ལུག་ལ་སྤྱང་ཀི་བྱུང་ན། ར་ལུག་ཕོ་མོ་གང་ཡིན་གྱི་མགུལ་དུ་སྔགས་བྲིས་
ལ་བཏགས་སོ། །འབྲས་དང་ཕོལ་དང་ལྷོག་པ་གསོ་ན། ནད་པའི་སྔས་སུ་གུ་གུལ་ནག་པོ་བསྲེག་ཅིང་བཟླས་ལ་བརྒྱབ་བོ། ནད་པའི་སྔས་སྲུང་བྱེད་ན། མགར་བའི་སོ་མལ་ལ་སྔགས་བརྒྱ་རྩ་བརྒྱད་བཟླས་ཤིང་ནད་པ་ལ་བྲབ་བོ། །ཞིང་ལ་འབུ་སྲིན་
སྲུང་ན། ཚྭ་དང་ཡུངས་ཀར་བསྲེས་ལ་སྔགས་བརྒྱ་རྩ་བརྒྱད་བཟླས་ལ་བཏབ་སྟེ་ཞིང་གི་མཐའ་བསྐོར། རླུང་ཕྱོགས་ནས་བརྒྱ་རྩ་བརྒྱད་བཏབ་ན་གཞན་དུ་འགྲོའོ། །བང་མཛོད་དུ་འགོང་པོ་ཞུགས་ནས་སྲིས་ལ་གནོད་ན། ཙནྡན་དཀར་པོའམ་ཤུག་པ་ལ་
ཕུར་བུ་སོར་བཅུ་གཉིས་བྱས་པ་དར་ནག་གི་ཅོད་པན་བཏགས་ལ། ཁྲོ་བོ་ཆེན་པོ་བསྐྱེད་ནས་སྔགས་བརྒྱ་རྩ་བརྒྱད་བཟླས། ཐོད་པ་མཚན་ལྡན་ཅིག་འབྲུ་ནག་པོས་བཀང་ལ་ཕུར་བུ་བཙུགས་ནས་བང་མཛོད་དུ་སྦས་ན་འགོང་པོས་གནོད་པ་མི་བྱེད་དོ། །ནོར་
ཕྱུགས་ལ་འགོང་པོ་རྗེས་སུ་འབྲངས་ནས་གནོད་པ་བྱས་ན། དྲག་པོའི་ཐབ་ཁུང་གི་ནང་དུ་ཚེར་མ་ཅན་གྱི་ཤིང་ལ་མེ་སྦར་མེ་དེ་བསང་སྦྱང་། ཁྲོ་བོ་ཆེན་པོ་ཡན་ལག་བཞི་རྫོགས་སུ་བསྐྱེད། འགོང་པོ་ཅན་ནོར་ཕྱུགས་ཀྱི་བདག་པོ་དེའི་སྐྲ་སེན་ཟས་
274

ות
།ལྷག གོས་ཀྱི་དྲི་མ་བསྲེས་པའི་ལིངྒ་ལ་འགུག་གཞུག་ཡང་ཡང་བྱ། མཚོན་གྱིས་དུམ་བུར་གཏུབས་ལ། སྔགས་སུམ་བརྒྱ་བཟླས་ཤིང་བསྲེག ཁྲོ་བོས་ཞལ་དུ་གསོལ་བར་བསམས་ལ། གནོད་བྱེད་ཀྱི་མིང་ནས་བརྗོད་
ཅིང་ཁ་ཁ་ཁཱ་ཧི་ཁཱ་ཧི་མཱ་ར་ཡ་ཧཱུྃ་ཕཊ། ཅེས་བརྗོད། བསྲེགས་ཟིན་པ་དང་ལྷ་རང་ལ་བསྟིམ་མོ། །དགེ་འདུན་གྱི་སྡེའམ་ཡུལ་ཕྱོགས་ཀྱི་ཆུ་མིག་གམ། རང་རང་གི་ཆུ་རའི་ནང་དུ་རྡོ་ལ་ཁྲོ་བོའི་སྐུ་བརྐོས་ལ་བཙུགས་ནས་ཡན་ལག་བཞི་རྫོགས་སུ་བསྐྱེད་
ནས༑ ཆུ་ལ་ལོངས་སྤྱོད་ན་གྲིབ་དང་མི་གཙང་བ་སོགས་ཀྱི་གནོད་པ་མི་འབྱུང་། གཙང་སྟག་ཚལ་གྱི་གནས་ན། མདོ་སྡེ་འགྱུར་རོ་འཚལ་བཞུགས། དེའི་བྱ་བ་ཡོངས་སུ་བསྟན་པའི་མདོ་ལས། སྡེ་འཁྲུགས་བྱེད་པའི་མི་རྣམས་དམྱལ་བར་སྐྱེས་པའི་
ཚེ་ཚད་གསུངས་ཏེ། ཡང་དག་པར་རྫོགས་པའི་སངས་རྒྱས་ཀྱིས་བཀའ་སྩལ་པ། བཙུན་པས་དམག་དཔོན་བྱས་པའི་ཚེ་ཚད་ནི། བསྐལ་པ་གྲངས་མེད་དུ་སེམས་ཅན་དམྱལ་བར་སྐྱེ། མི་སྐྱས་དམག་དཔོན་བྱས་པ་ནི་བསྐལ་པ་དྲུག་ཅུ། འཐོབ་ཏུ་མི་
འགྲོ་ཡང་ཁ་ཕྱོགས་བྱས་པ་ཙམ་བསྐལ་པ་བརྒྱད། ཁ་ཕྱོགས་མི་བྱེད་ཀྱང་ཞེ་ཕྱོགས་ནས་དགའ་བར་བྱེད་པ་བསྐལ་པ་བདུན་ལ་དམྱལ་བར་སྐྱེ། འཁྲུགས་པ་ལ་མི་གཏོགས་ཀྱང་དེའི་དུས་སུ་མི་ཤི་ཚད་འཇག་མའི་སྲིན་བུ་ཡན་ཆད་ལ་གནོད་པར་
བཤད༑ སྡེ་འཁྲུགས་བྱེད་སར་དེར་སྒྲུབ་པ་བྱས་ཀྱང་། ས་ཚིག་པ་ཞེས་བྱ་བ་ཡིན་པས། ལོ་བཅུ་གཉིས་བསྒྲུབས་ཀྱང་འབྲས་བུ་མི་འབྱུང་གསུངས་སོ། །དེ་ཕྱིར་བསྐལ་པ་དུས་ཀྱི་སྙིགས་མར་སྡེ་འཁྲུགས་དར་བར་གསུངས་པས། དེའི་དུས་ཁྲོ་བོ་སྨེ་

སྒྲུབ་ཐབས་ཀུན་བཏུས་
བརྩེགས་སྒྲུབ་པ་གལ་ཆེ་གསུངས། ཇོ་བོ་དཱི་པཾ་ཀ་ར་ལ་སྡེ་འཁྲུགས་བྱ་བ་ཅི་ལ་ཟེར་ཞུས་པས། ཇོ་བོའི་ཞལ་ནས། དགེ་སློང་ནང་འཁྲུགས་བྱེད་པ་ལ་ཟེར་གསུངས་སོ། །དེའི་གཉེན་པོར་འདི་གསུངས་ནས། ཁྲོ་བོ་སྨེ་བ་བརྩེགས་པའི་སྒྲུབ་ཐབས་འདི་
གནང་ནས་ཁྲོ་བོ་འདི་ཡི་དམ་དུ་བྱས་ན། དམེ་དགུ་བརྩེགས་པའི་སྡེ་འཁྲུགས་སར་སྡོད་ཀྱང་མི་གནོད། ཉེས་པ་མི་ཕོག་གསུངས་སོ། །མདོ་ནང་ནས་ཀྱང་གཟུངས་འདི་གསུངས་སོ། །ཨོཾ་ཨེ་ཧོ་ཤུདྡྷེ་ཤུདྡྷེ། བཾ་ཧོ་ཤུདྡྷེ་ཤུདྡྷེ། རཾ་ཧོ་ཤུདྡྷེ་ཤུདྡྷེ། ཨོཾ་
ཨེ་བཾ་རཾ་ཤུདྡྷེ་ཤུདྡྷེ། ཨ་ཨ་ཨ་སྭཱཧཱ། རྒྱ་མཚོ་ཐལ་བར་དཀྲུགས་ཀྱང་ཉམ་མི་ང་། །གཟུངས་འདི་བཟླས་ན་ཉམས་གྲིབ་གོས་མི་འགྱུར། །འདི་ཡང་སྨེ་བརྩེགས་ཀྱི་གཟུངས་བཟླས་རྗེས་བཟླས་ཏེ་སྡེ་འཁྲུགས་ཀྱི་གཉེན་པོ་ཡིན་ནོ། མང་དུ་སྤེལ་
ཅིག འདིའི་བརྒྱུད་པ་ནི། བཅོམ་ལྡན་འདས་ཀྱི་ཀྲི་ཡ་དཔུང་པ་བཟང་པོའི་རྒྱུད་ནས་གསུངས། དེ་ནས་ཇོ་བོ་དཱི་པཾ་ཀ་རས་བོད་དུ་སྤྱན་དྲངས། དགེ་བཤེས་སྟོན་པ་དང་། ནག་ཚོ་སོགས་ལ་གནང་། དགེ་བཤེས་སྟོན་པ་སྐུ་མཆེད་གསུམ་ལ་གནང་ཡང་
གསུངས་སོ།། ༈ །།